CELEX: 62012CO0110
Language: ro
Date: 2012-07-19 00:00:00
Title: Ordonanța președintelui Curții din 19 iulie 2012. # Tarif Akhras împotriva Consiliul Uniunii Europene. # Recurs - Măsuri provizorii. # Cauza C-110/12 P(R).

Ordonanța președintelui Curții din 19 iulie 2012 — Akhras/Consiliul
      [Cauza C-110/12 P(R)]
      „Recurs — Măsuri provizorii — Măsuri restrictive împotriva Siriei — Înghețare a fondurilor și a resurselor economice — Cerere de suspendare a executării și de măsuri provizorii — Lipsa urgenței — Lipsa unui prejudiciu grav și ireparabil”
      1.                     Procedură privind măsurile provizorii — Suspendarea executării — Măsuri provizorii — Condiții de dispunere — Fumus boni iuris — Urgență — Prejudiciu grav și ireparabil — Caracter cumulativ — Ordine de examinare și mod de verificare — Putere de apreciere
            a judecătorului delegat cu luarea măsurilor provizorii [art. 278 TFUE și 279 TFUE; Regulamentul de procedură al Tribunalului,
            art. 104 alin. (2)] (a se vedea punctele 21-23)
      2.                     Măsuri provizorii — Suspendarea executării — Condiții de dispunere — Urgență — Prejudiciu grav și ireparabil — Cerere de suspendare
            întemeiată pe dispoziția care prevede luarea în considerare a efectelor hotărârii de anulare a unui regulament de la momentul
            respingerii recursului — Cerere nefondată în lipsa respectivului prejudiciu (art. 278 TFUE; Statutul Curții de Justiție, art. 60
            al doilea paragraf) (a se vedea punctele 27 și 28)
      3.                     Recurs — Motive — Apreciere eronată a faptelor — Inadmisibilitate — Controlul exercitat de Curte cu privire la aprecierea
            faptelor și a elementelor de probă — Excludere, cu excepția cazurilor de denaturare (art. 256 TFUE; Statutul Curții de Justiție,
            art. 58 primul paragraf) (a se vedea punctele 33 și 34)
      4.                     Măsuri provizorii — Suspendarea executării — Condiții de dispunere — Urgență — Prejudiciu grav și ireparabil — Sarcina probei —
            Prejudiciu provocat de măsuri care urmăresc înghețarea fondurilor și a resurselor economice — Elemente de natură să demonstreze
            acest prejudiciu [art. 278 TFUE; Regulamentul de procedură al Tribunalului, art. 104 alin. (2)] (a se vedea punctele 42-51)
      5.                     Măsuri provizorii — Condiții de admisibilitate — Cerere introductivă — Cerințe de formă — Indicarea motivelor care justifică
            la prima vedere dispunerea măsurilor solicitate [art. 278 TFUE și 279 TFUE; Regulamentul de procedură al Tribunalului, art. 104
            alin. (2)] (a se vedea punctele 55 și 56)
      6.                     Măsuri provizorii — Procedură — Oportunitatea unei audieri a părților — Putere de apreciere a judecătorului delegat cu luarea
            măsurilor provizorii [art. 278 TFUE și 279 TFUE; Regulamentul de procedură al Tribunalului, art. 105 alin. (2)] (a se vedea
            punctele 57-59)
      Obiectul 
      
         
               Recurs formulat împotriva Ordonanței președintelui Tribunalului din 12 decembrie 2011, T-579/11 R, Akhras/Consiliul, prin
                  care acesta a respins cererea de măsuri provizorii și de suspendare a executării Deciziei 2011/522/PESC a Consiliului din
                  2 septembrie 2011 de modificare a Deciziei 2011/273/PESC privind măsuri restrictive împotriva Siriei (JO L 228, p. 16), a
                  Regulamentului (UE) nr. 878/2011 al Consiliului din 2 septembrie 2011 de modificare a Regulamentului (UE) nr. 442/2011 privind
                  măsuri restrictive având în vedere situația din Siria (JO L 228, p. 1), a Deciziei 2011/628/PESC a Consiliului din 23 septembrie
                  2011 de modificare a Deciziei 2011/273/PESC privind măsuri restrictive împotriva Siriei (JO L 247, p. 17) și a Regulamentului
                  (UE) nr. 1011/2011 al Consiliului din 13 octombrie 2011 de modificare a Regulamentului nr. 442/2011 (JO L 269, p. 18), în
                  măsura în care aceste acte normative îl vizează pe reclamant
               
            Dispozitivul 
      
         
                  1)
               
               
                  
               
               
                  	Respinge recursul.
               
            
         
                  2)
               
               
                  
               
               
                  	Îl obligă pe domnul Akhras la plata cheltuielilor de judecată.